Свети Георги (Лошница) – Уикипедия
Свети Георги (Лошница)
„Свети Георги“ (на гръцки: Αγίου Γεωργίου) е възрожденска православна църква, енорийски храм на костурското село Лошница (Гермас), част от Костурската епархия на Вселенската патриаршия.[1]
Икона на Богородица Одигитрия, 1775 г.
1761/1882 година
Църквата е разположена сред село (Месохори) и има три периода на строителство. Първият е от около 1650 година. От този храм са оцелели части от резбования иконостас – дясната част на антаблемана и други части, резбован проскинитарий, на който е ценната икона на Богородица Одигитрия и две-три малки преносими икони. Църквата е била широка 4 m и дълга 5-6 m.[1]
Църквата е разрушева и изградена наново в 1761[2] или в 1768[1] година според надписа на темелния ѝ камък. Няколко години по-късно, в 1775 година е украсена с изящен резбован иконостас и девет красиви царски икони, дело на анонимни майстори, владишки трон и проскинитарий на Свети Георги.[1] Новият храм е широк и дълъг 6 m.[1]
Около 1880 година и втората църква е разрушена и за кратко време до 1882 година е издигнат нов величествен храм от майстори от Жупан, като църковната утвар, иконостас и мебели от стария храм са прехвърлени в него.[1] На 22 юли 1936 година църквата пострадва частично от пожар, като оцеляват иконостасът, владишкият трон, двата проскинитария и всички преносими икони без една.[1]
Докато управлява Костурската епархия от 1931 до 1936 година митрополит Диодор Сисанийски прехвърля енорията към Сисанийската епархия. На 24 февруари 1974 година енорията е върната към Костурската епархия.[3]
Свети Христофор, стенопис от ΧΙΧ век
Икона на Свети Георги, 1775 г.
Икона на Свети Модест, 1775 г.
Икона на Свети Георги в северния проскинитарий, 1775 г.
Исус Христос, стенопис от ΧΙΧ век
Икона на Успение Богородично, XVII век
Душата на праведника, 1775 г.
↑ а б в г д е ж Ο άγιος Γεώργιος, πολιούχος του Γέρμα Καστοριάς. // Φως της Καστοριάς, 21 април 2012. Посетен на 24 юли 2015.
↑ Λαϊκές παροιμίες και παροιμιώδεις λέξεις και φράσεις απ’ τον Γέρμα Καστοριάς. Καταγραφή του αείμνηστου Γυμνασιάρχη και συγγραφέα Χρίστου Γεωργίου (1889 - 1972.). 4η δημοσίευση. // Ο Γέρμας Καστοριάς. Посетен на 24 юли 2015.
↑ Στυλιάδη, Βασιλείου. Η Ενορία Αγίου Γεωργίου Γέρμα Καστοριάς, από το έτος 1974 έως σήμερα. // Φως της Καστοριάς, 2015-03-30. Посетен на 13 юли 2015.
Взето от „https://bg.wikipedia.org/w/index.php?title=Свети_Георги_(Лошница)&oldid=9319121“.
Последна промяна: в 03:21, на 5 март 2019